Ο τελικός του **Παγκοσμίου Κυπέλλου του 2018** ήταν ο τελικός αγώνας ποδοσφαίρου για το Παγκόσμιο Κύπελλο Ποδοσφαίρου 2018. Ήταν ο 21ος τελικός του Παγκοσμίου Κυπέλλου της FIFA, που πραγματοποιείται κάθε τέσσερα χρόνια και στον οποίο συμμετέχουν οι εθνικές ομάδες των ανδρών όλων των μελών της FIFA. Ο τελικός διεξήχθη στο στάδιο Λουζνικί στη Μόσχα στις 15 Ιουλίου 2018 και αγωνίστηκαν οι δύο νικητές που προέκυψαν από τους ημιτελικούς, συγκεκριμένα η Γαλλία και η Κροατία.

Νικητής του Παγκοσμίου Κυπέλλου αναδείχθηκε η Γαλλία και προκρίθηκε αυτόματα στο Κύπελλο Συνομοσπονδιών 2021.

Στάδιο
------

Ο τελικός πραγματοποιήθηκε στο στάδιο Λουζνικί της Μόσχας, που βρίσκεται στην περιοχή *Καμοβνίκι* του κεντρικού διοικητικού διαμερίσματος. Το στάδιο επιβεβαιώθηκε ως τελικός χώρος στις 14 Δεκεμβρίου 2012, μετά από συνάντηση από την εκτελεστική επιτροπή της FIFA που πραγματοποιήθηκε στο Τόκιο της Ιαπωνίας. Στο στάδιο φιλοξενήθηκαν και άλλοι έξι αγώνες, όπως ο εναρκτήριος αγώνας στις 14 Ιουνίου αλλά και ο δεύτερος ημιτελικός αγώνας στις 11 Ιουλίου.

Το Στάδιο Λουζνικί, παλαιότερα γνωστό ως Grand Arena του Κεντρικού Σταδίου Λένιν μέχρι το 1992, αρχικά άνοιξε το 1956 ως μέρος του Ολυμπιακού Συγκροτήματος Λουζνικί. Το γήπεδο έχει υπηρετήσει ως εθνικό στάδιο της χώρας, φιλοξενώντας πολλούς από τους αγώνες της εθνικής ομάδας της Ρωσίας και προηγουμένως της εθνικής ομάδας της Σοβιετικής Ένωσης. Στο παρελθόν, το γήπεδο έχει χρησιμοποιηθεί ως έδρα σε διάφορες χρονικές περιόδους για τη ΤΣΣΚΑ Μόσχας, την Τορπέντο Μόσχας και τη Σπάρτακ Μόσχας. Ωστόσο, επί του παρόντος δεν υπάρχουν σήμερα σύλλογοι με έδρα αυτό το γήπεδο.

Το στάδιο φιλοξένησε πολυάριθμα διεθνή αθλητικά γεγονότα. Το γήπεδο ήταν ο κύριος χώρος για τους θερινούς Ολυμπιακούς Αγώνες του 1980, που φιλοξένησε τις τελετές έναρξης και λήξης, άλλα αθλητικά γεγονότα,το ποδόσφαιρο, καθώς και αγώνες Ιππασίας. Το γήπεδο φιλοξένησε τον τελικό του κυπέλλου UEFA του 1999, καθώς και τον τελικό του UEFA Τσάμπιονς Λιγκ του 2008. Άλλες διοργανώσεις περιελαμβάνουν τη Σπαρτακιάδα, τον τελικό του Παγκόσμιου Πρωταθλήματος Χόκεϊ επί πάγου του 1957, τους θερινούς Πανεπιστημιακούς του 1973, τους Αγώνες Φιλίας το 1984, τους Αγώνες Καλής Θέλησης του 1986 και τους Παγκόσμιους Αγώνες Νέων του 1998. Το 2013, το Παγκόσμιο Κύπελλο Ράγκμπι των Επτά και το Παγκόσμιο Πρωτάθλημα Στίβου. Το γήπεδο έχει επίσης χρησιμεύσει ως χώρος συναυλίας για καλλιτέχνες όπως οι Μάικλ Τζάκσον, The Rolling Stones, Madonna, Metallica, U2 και Red Hot Chili Peppers. Το Φεστιβάλ Μουσικής Ειρήνης της Μόσχας πραγματοποιήθηκε επίσης στο γήπεδο τον Αύγουστο του 1989. 

Ο Αντουάν Γκριεζμάν με το τρόπαιο. Ήταν ο πολυτιμότερος παίκτης του τελικού.
Το στάδιο Λουζνικί είναι κατηγορίας UEFA 4 και είναι το μεγαλύτερο στάδιο της Ρωσίας, με μέγιστη χωρητικότητα 81.006 θεατών. Αυτό καθιστά το γήπεδο το μεγαλύτερο στην Ανατολική Ευρώπη και το όγδοο μεγαλύτερο σε ολόκληρη την Ευρώπη. Στο πλαίσιο της ανάληψης του Παγκοσμίου Κυπέλλου 2018 από τη Ρωσία, το γήπεδο ανακαινίσθηκε και διευρύνθηκε, με το έργο να έχει ξεκινήσει τον Αύγουστο του 2013. Το αυτοστηριζόμενο στέγαστρο διατηρήθηκε μαζί με την ιστορική πρόσοψη του σταδίου λόγω της αρχιτεκτονικής του αξίας. Το έργο ανακατασκευής του σταδίου ολοκληρώθηκε το 2017, με κόστος 350 εκατ. ευρώ.

Ιστορικό
--------

### Η διαδρομή ως τον τελικό

| Γαλλία | Γύρος | Κροατία |
| --- | --- | --- |
| Αντίπαλοι | Αποτέλεσμα | Φάση Ομίλων | Αντίπαλοι | Αποτέλεσμα |
|  Αυστραλία | 2-1 | Αγώνας 1ος |  Νιγηρία | 2-0 |
|  Περού | 1-0 | Αγώνας 2ος |  Αργεντινή | 3-0 |
|  Δανία | 0-0 | Αγώνας 3ος |  Ισλανδία | 2-1 |
|  | Τελική κατάταξη |  |
| Αντίπαλοι | Αποτέλεσμα | Φάση νοκ-άουτ | Αντίπαλοι | Αποτέλεσμα |
|  Αργεντινή | 4-3 | Φάση των 16 |  Δανία | 1-1 (Παρ.) 3-2 (Πεν.) |
|  Ουρουγουάη | 2-0 | Προημιτελικοί |  Ρωσία | 2-2 (Παρ.) 4-3 (Πεν.) |
|  Βέλγιο | 1-0 | Ημιτελικοί |  Αγγλία | 2-1 (Παρ.) |

### Λεπτομέρειες


|  |  |  |  |  |
| --- | --- | --- | --- | --- |
| 15 Ιουλίου 2018 (2018-07-15)18:00 MSK (UTC+3) | Γαλλία  | 4–2 |  Κροατία | Στάδιο Λουζνικί, ΜόσχαΘεατές: 78.011Διαιτητής: Νέστορ Πιτάνα (Αργεντινή) |
| Μάριο Μάντζουκιτς  19' (αυτ.)Αντουάν Γκριεζμάν  38' (πεν.)Πολ Πογκμπά  59'Κιλιάν Εμπαπέ

```
 65'
```
 | Αναφορά | Ίβαν Πέρισιτς  29'Μάριο Μάντζουκιτς  69' |


|  |  |
| --- | --- |
| 




**Γαλλία**
 | 




**Κροατία**
 |

Δείτε επίσης
------------

* Φάση νοκ-άουτ Παγκόσμιου Κυπέλλου Ποδοσφαίρου 2018
* Κύπελλο Συνομοσπονδιών 2021

Παραπομπές
----------

1. 1 2  «Match report – Final – France v Croatia» (PDF). FIFA. 15 Ιουλίου 2018. Ανακτήθηκε στις 15 Ιουλίου 2018.
2. ↑  «Start list – Final – France v Croatia» (PDF). *FIFA.com*. Fédération Internationale de Football Association. 15 Ιουλίου 2018. Ανακτήθηκε στις 15 Ιουλίου 2018.
3. ↑  «FIFA : FIFA World Cup champions: 1982-2022». Αρχειοθετήθηκε από το πρωτότυπο στις 5 Αυγούστου 2023. Ανακτήθηκε στις 5 Αυγούστου 2023.
4. ↑  «Russia 2018 to start and finish at Luzhniki Stadium». Fédération Internationale de Football Association. 15 December 2012. Αρχειοθετήθηκε από το πρωτότυπο στις 2017-12-01.. Ανακτήθηκε στις 17 November 2017.
5. ↑  «Luzhniki Stadium». The Stadium Guide.
6. ↑  «Moscow». *FIFA.com*. Fédération Internationale de Football Association. Αρχειοθετήθηκε από το πρωτότυπο στις 13 Ιουνίου 2018. Ανακτήθηκε στις 17 Νοεμβρίου 2017.
7. ↑  «Luzhniki Stadium». *FIFA.com*. Fédération Internationale de Football Association. Αρχειοθετήθηκε από το πρωτότυπο στις 16 Νοεμβρίου 2017. Ανακτήθηκε στις 17 Νοεμβρίου 2017.
8. ↑  1980 Summer Olympics official report. Αρχειοθετήθηκε 18 November 2008 στο Wayback Machine. Volume 2. Part 1. pp. 48–51.
9. ↑  Halpin, Tony (22 May 2008). «Moscow proud of trouble-free Champions League final». London: The Times.. Ανακτήθηκε στις 22 May 2008.
10. ↑  «Luzniky Stadium». Red Hot Chili Peppers. Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 30 Ιουνίου 2018.
11. ↑  «U2 in Russia». .
12. ↑  «Реконструкция Лужников – образец заботы о культурном наследии – мэр». m24.ru. Αρχειοθετήθηκε από το πρωτότυπο στις 7 Απριλίου 2017. Ανακτήθηκε στις 30 Ιουνίου 2018.
13. 1 2  «Tactical Line-up – Final – France v Croatia» (PDF). *FIFA.com*. Fédération Internationale de Football Association. 15 Ιουλίου 2018. Ανακτήθηκε στις 15 Ιουλίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τελικός Παγκόσμιου Κυπέλλου Ποδοσφαίρου 2018** |


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Παγκόσμιο Κύπελλο Ποδοσφαίρου |
| --- |
|  |
| Διοργανώσεις | 
* Ουρουγουάη 1930
* Ιταλία 1934
* Γαλλία 1938
* Βραζιλία 1950
* Ελβετία 1954
* Σουηδία 1958
* Χιλή 1962
* Αγγλία 1966
* Μεξικό 1970
* Δυτική Γερμανία 1974
* Αργεντινή 1978
* Ισπανία 1982
* Μεξικό 1986
* Ιταλία 1990
* Ηνωμένες Πολιτείες 1994
* Γαλλία 1998
* Νότια Κορέα & Ιαπωνία 2002
* Γερμανία 2006
* Νότια Αφρική 2010
* Βραζιλία 2014
* Ρωσία 2018
* Κατάρ 2022
* Καναδάς, Μεξικό & Ηνωμένες Πολιτείες 2026
* *2030*
* *2034*
 |
|  |
| Προκριματικά | 
* 19301
* 1934
* 1938
* 1950
* 1954
* 1958
* 1962
* 1966
* 1970
* 1974
* 1978
* 1982
* 1986
* 1990
* 1994
* 1998
* 2002
* 2006
* 2010
* 2014
* 2018
* 2022
* *2026*
 |
|  |
| Ακυρώθηκαν λόγω Β' Π.Π. | 
* 1942
* 1946
 |
|  |
| 
1 Δεν πραγματοποιήθηκαν προκριματικά και οι ομάδες συμμετείχαν μόνο με πρόσκληση. |

 |